
	1600264

	Rhaglen:
	BA Addysg Gynradd gyda SAC

	Modwl:
	Yr Iaith ar Daith 3

	Cod y modwl:
	ECAD6006C
	Cyfraniad at Asesiad Cyffredinol y Modwl  (%):
	40%

	Darlithydd:

	Teitl yr Aseiniad:
	Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.
	Nifer o eiriau (neu’r cyfwerth): 
	2000

	Dyddiad cyflwyno:
	4ydd o Chwefror, 2019
	Dyddiad dychwelyd marciau dros dro ac adborth ysgrifenedig: 
	4ydd o Fawrth, 2019

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   












Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.

Ysgrifennwyd yr erthygl gan Dr W. Gwyn Lewis, o Gaernarfon, uwch ddarlithydd cydnabyddedig ym Mhrifysgol Bangor a chafodd ei wobrwyo â doethuriaeth am eu gwaith ar lenyddiaeth Cymraeg. Mae diddordeb Lewis yn cynnwys Cymraeg, addysg ddwyieithog, ddwyieithrwydd a datblygiad ieithyddol dysgwyr pan gaiff dwy iaith eu defnyddio, yn yr ystafell dosbarth, er mwyn effeithio ar wybodaeth pwnc (Gwerddon, anhysbys).
Wrth ddarllen yr erthygl hon, mae’n amlwg ysgrifennwyd fel adolygiad o’r sefyllfa ynglŷn â dysgu ac addysgu dwyieithrwydd yn yr unfed ganrif ar hugain. Trafodir modelau dysgu dwyieithog a nodir manteision ac anfanteision y wahanol ddulliau addysgu gydag argymhelliad o strategaeth wahanol i addysgu’n ddwyieithog. Awgrymir dylai ysgolion ac ymarferydd chwalu’r ffiniau o addysgu’n draddodiadol a dylai cyfuno trochi iaith a’r strategaeth o uno dwy iaith, ochr wrth ochr, o fewn yr ystafell dosbarth. Cyflwynir y ffaith bod ystod ysgolion a gwledydd yn diffinio addysgu’n ddwyieithog yn wahanol; diddorol oedd darllen bod gwledydd ledled y byd yn cytuno ar effeithiolrwydd addysgu ynghylch ddefnyddio strategaeth trochi iaith. Dadansoddir ar sawl achlysur pa mor effeithiol yw’r wahanol ddulliau addysgu a chydnabyddir y cymhlethdod sy’n cwmpasu addysgu dwyieithog yn yr unfed ganrif ar hugain, yng Nghymru ac yn rhyngwladol (Lewis, 2011).
Mae’r sefyllfa ynghylch addysg Cymraeg ail iaith yn bwnc llosg ar hyn o bryd yng Nghymru. Cyflwynir bod 29.7% o bobl yn siarad Cymraeg yng Nghymru yn 2018 (StatsWales, 2018) sef cynnydd sylweddol o 11% o siaradwyr rhugl yn 2011 (Deans, 2015).
Trafodir yn y cyfryngau yn ddiweddar dileu ail iaith Gymraeg a symud tuag at gwricwlwm ble mae pawb yn medru dysgu Cymraeg yn rhugl. Er hyn, nodir bod angen datblygiad sylweddol er mwyn gyrraedd hyn oherwydd dim ond 34% o athrawon sy’n uniaethu fel siaradwyr Cymraeg ond, nid yw un yn golygu eu bod yn gallu addysgu yn y Gymraeg (Wightwick, 2019). Mae’r iaith Gymraeg o dan bwysau mawr i farw os nad yw’r niferoedd o siaradwyr Cymraeg yn cynyddu. O ganlyniad, cyflwynir strategaeth hirdymor i fedru datblygu’r iaith Gymraeg ledled Cymru a chyflawni gweledigaeth Llywodraeth Cymru i sicrhau miliwn o siaradwyr Cymraeg erbyn 2050 (Llywodraeth Cymru, 2017).

Pwysleisir yn gyson yn ystod yr erthygl y diffyg eglurhad sy’n cwmpasu’r term ‘dwyieithog’ neu ‘dwyieithrwydd’ a neilltuir ar nifer o safbwyntiau gwahanol i fedru’r ddod o hyn i’r gwir ystyr. O ganlyniad, achosir cymhlethdod o amgylch y termau yma ym myd addysg, “er bod arbenigwyr wedi bod wrthi’n ymchwilio i’r maes er canol y 1960au” (Lewis, 2011, tud.68), gan fod gwahanol wledydd, pobl ac ysgolion yn eu diffinio’n wahanol ac yn eu haddysgu’n wahanol. Mae addysg ddwyieithog a elwir fel label syml am ffenomen ddyrys yn cael eu hadnabod ac yn cael eu meistroli’n rhyngwladol (Baker, 2006) a ddefnyddir addysg Cyfrwng Cymraeg fel esiampl o arfer gorau i’w hysgogi (Llywodraeth Cymru, 2010). Wrth ymchwilio i hyn, mae’n amlwg bod barn arbenigwyr yn wahanol iawn ac yn aneglur ac felly, gellir cwestiynu sut mae athrawon fod addysgu’n effeithiol os nad yw’r amcan o ddwyieithrwydd yn gwbl glir iddynt? Trafoda Diebold (1964) bod dwyieithrwydd yn golygu’r gallu i ddweud unrhyw air mewn iaith wahanol ond, ai ddwyieithrwydd yw hyn? Dadlau Oestreicher (1974) dylai unigolyn cael meistrolaeth gyflawn o’r ail iaith i sicrhau dwyieithrwydd ond, mynegir bod dwyieithrwydd yn amlinellu bod unigolyn yn ‘adnabod’ y ddwy iaith yn unig (Valdez a Figueora, 1994). 

[bookmark: _Hlk536620312][bookmark: _GoBack]Ond, pwysleisir eto'r ansicrwydd syn cwmpasu’r term yma, beth yn union a olygir ‘adnabod’ dwy iaith? Dadlau rhai bod deall ‘adnabod’ dwy iaith yn fater o ddyfarniad personol (Stierer a Maybin, 1994) a gellir edrych at y sefyllfa yng Nghymru ac yn enwedig i weld y cymhlethdod ar waith. Gellir edrych ar addysg dwyieithrwydd yng Nghymru, ble mae’r addysg leiafrifol yn cael eu haddysgu fel ail iaith yn gallu arwain at ‘receptive bilingualism’ (Rita, 2016) ble mae’r disgybl yn adnabod yr iaith ond, nid ydynt yn gallu cyfrannu i sgwrs. Sonnir bod yr amgylchedd a’r gymuned y disgybl yn medru achosi hyn, a gwelir hyn yn gyson yng Nghymru, ble mae disgyblion o gefndiroedd di-gymraeg yn dysgu Cymraeg fel ail-iaith. O ganlyniad i hyn, oherwydd nid oes ganddynt y cyfle i ymarfer adref neu yn y gymuned, a bod yr iaith yn cael eu heithrio fel pwnc ac nid wedi’i fewnbynnu ar draws y cwricwlwm, maent yn colli hyder ac yn datblygu’r ‘receptive bilingualism’. Awgryma Garciá (2009) y dylai osgoi dysgu ail iaith fel pwnc ond, i’w weithredu’n integredig a phwrpasol a gellir edrych ar baratoad Cymru i symud tuag at gontinwwm iaith. Gobeithir felly, lleihau’r cymhlethdod o gwmpas dwyieithrwydd a sicrhau dysgu ac addysgu o safon dda. Er hyn, bydd heriau yn wynebu addysgwyr gan fydd angen iddynt “to think not only of pedagogy, approaches and methodology, but also of how to allocate, arrange, and use the two or more languages in instruction” (Garciá, 2009 dyfynnwyd yn Lewis, 2011, tud.69). 4
Yng Nghymru, nodir bod addysg ddwyieithog yn cael eu dehongli a’i weithredu’n wahanol, a ddisgrifia Baker (1993, dyfynnwyd yn Lewis, 2011) fel “kaleidoscopic variety”, pwysleisir eu bod yn cynnwys unrhyw ysgol neu leoliad sy’n darparu cyfran o’r cwricwlwm yn Gymraeg (Llywodraeth Cymru, 2010). Mae’r ffaith bod adroddiad Estyn Ysgol A yn nodi “ysgol gyfun ddynodedig ddwyieithog...yw Ysgol Gyfun Gymraeg *******” (Estyn, 2005, tud.6) yn adlewyrchu’r cymhlethdod sy’n cwmpasu categoreiddio a diffinio addysg ddwyieithog yng Nghymru. Dadleuir er bod Cymru yn enghraifft arfer gorau i wledydd eraill o addysg ddwyieithrwydd, nid yw’r ddarpariaeth yng Nghymru yn gwarantu y bydd dysgwyr yn datblygu fel siaradwyr dwyieithog effeithiol (Llywodraeth Cymru, 2010); fel nodwyd eisoes, adlewyrchir hyn y sylw a cheir Cymraeg ail-iaith yn y sector Saesneg ar hyn o bryd a’r ffaith eu bod yn ystyried i’w ddileu fel pwnc.

Mae hyn yn ein harwain i drafod effeithiolrwydd y modelau dysgu traddodiadol sy’n cwmpasu addysg ddwyieithog. Amlyga Lewis (2011) canfyddiadau Baker (2006) o ran y gwahanol fodelau, y rhai gwan a chryf, a thrafodir effeithiolrwydd rhain ar ddeilliannau dysgu disgyblion. Dosbarthir y 90 o batrymau gwahanol o addysg ddwyieithog yn gyntaf gan Mackey (1970 dyfynnwyd yn Lewis, 2011) ond, erbyn heddiw, defnyddir nodau ac amcanion i ddisgrifio’r dosbarthiad gwreiddiol yn ogystal ag arwain at ddwyieithrwydd a llythrennedd deuol trwy deipoleg Baker o’r wahanol fodelau ar draws y byd (Lewis, 2011). Er, nid yw’r modelau yn sicrhau y bydd pob unigolyn yn cyrraedd dwyieithrwydd ond, noda Estyn (2002) y pwysigrwydd o lythrennedd deuol i ddatblygu’n ddeallusol fel bod yr unigolyn yn medru gwella eu gallu i fewnoli, deall a meddwl mewn dwy iaith. Cyflwynir y modelau gwan a cryf gan Baker (2006) a phwysleisia’r gwahaniaeth rhwng y rhaglenni; rhai sy’n arwain at ddwyieithrwydd ac eraill sydd ddim yn datblygu ymhellach nag unieithrwydd yn y pen draw. Fel nodir eisoes, pwysleisir bod ffactorau allanol yn medru effeithio ar ddatblygiad dwyieithrwydd disgyblion i fod yn hyderus gan ddefnyddio’r iaith megis y gweithle, teuluoedd a’r gymuned; ni all rhoi bwyslais ar addysg yn unig i sicrhau hyder yn ddwyieithrwydd (Llywodraeth Cymru, 2009 dyfynnwyd yn Lewis, 2011).

Cyflwynir tri model cryf yn yr erthygl; trafodwyd addysg trochi, addysg treftadaeth ac addysg ddeuol (Baker, 2006). Bwriedir canolbwyntio ar drafod addysg trochi yn bennaf gan edrych ar fanteision ac anfanteision y strategaeth yma a’i ddefnydd o fewn addysg yng Nghymru. Nodir bod addysg trochi yn ysgolion dwyieithog yn gweithredu â disgyblion (iaith fwyafrifol) yn dysgu rhan neu fwyaf o’r cwricwlwm trwy ail iaith (Lewis, 2011). Trafodir bod addysg yng Nghymru yn defnyddio’r model trochi a threftadaeth, gydag addysg trochi yn cael eu defnyddio’n bennaf ar gyfer disgyblion o gefndiroedd di-gymraeg. Ategir hyn ymhellach gan nodi bod addysg trochi yn galluogi disgyblion i ddatblygu geirfa a chystrawennau, gyda modelu iaith dda yn rhan annatod iddo, trwy feistroli ystod o strategaethau gweledol ac ymarferol (Estyn, 2013). Sonnir am yr her sydd ynghylch ddefnyddio strategaeth trochi i ddatblygu ail iaith, yn enwedig Cymraeg fel ail iaith yng Nghymru; dadlau bod addysgu mewn dosbarthiadau lle geir disgyblion o gefndiroedd Cymraeg a di-Gymraeg yn anodd ei ddatblygu’r ddau, ochr wrth ochr (Lewis, 2011). Hynny yw, er bod angen i ysgolion i barhau i ddarparu addysg o safon uwch i siaradwyr Cymraeg, rhaid hefyd sicrhau darparu cyfleoedd i ddisgyblion di-gymraeg cael eu trochi mewn amrywiaeth o weithgareddau o fewn yr un dosbarthiadau (Llywodraeth Cynulliad Cymru, 2009 dyfynnwyd yn Lewis, 2011).

Adnabyddir addysg trochi yn rhyngwladol, er bod nifer o ddadlau ynghylch effeithiolrwydd y strategaeth, erbyn heddiw mae’r strategaeth yn cael eu defnyddio ledled y byd yng ngwledydd megis Awstralia, Iwerddon, Seland Newydd, De Affrica a.y.b. (Baker, 2006)., gan sicrhau nad yw’r iaith fwyafrifol yn cael ei effeithio’n negyddol (Cummins, 2008 dyfynnwyd yn Lewis, 2011). Defnyddir y strategaeth yng Nghymru dros y trigain mlynedd diwethaf, gyda’r nifer o rieni o gefndiroedd Saesneg sy’n dewis addysg trochi i’w phlant wedi cynyddu’n sylweddol. Ategir bod hyn yn arwyddocaol i’r llwyddiant sy’n cwmpasu addysg trochi (Lewis, 2008 dyfynnwyd yn Lewis, 2011). Gwrthgyferbynnir hyn ag ymchwil a darganfuwyd bod 33% o rieni yn credu ni ddylai Cymraeg fod yn statudol i blant o gwbl yn ogystal â 48% ohonynt yn gwrthwynebu â’r syniad o ysgolion cyfrwng Saesneg yn addysgu rhai pynciau trwy gyfrwng y Gymraeg (Sheldrick, 2015). Pwysleisir yn gyson yr angen am gaffael iaith yn hytrach na’i ‘hadnabod’ a’r heriau mae addysg trochi yn cyfyngu disgyblion i wrth fedru trosglwyddo’u dealltwriaeth i wahanol bynciau a chyd-destunau. Trafoda Brentnall (2009 dyfynnwyd yn Lewis, 2011) effeithiolrwydd adnoddau trochi gan gwestiynu i ba raddau mae’r adnoddau yn gyfoethog a chaboledig er mwyn bod dysgwyr yn medru deall cysyniadau cymhleth. Sonnir yn enwedig yn Wyddoniaeth a Mathemateg, bod gwerslyfrau medru fod yn heriol iawn i ddisgyblion oherwydd nad yw’n gyfarwydd â’i strwythur yn ogystal â’r eirfa anghyfarwydd, heriol a phwysleisir bod y meysydd yma mor ddibynnol ar iaith i’w dadgodio i wneud synnwyr ohonynt (Met, 2008 dyfynnwyd yn Lewis, 2011). Diddorol yw nodi bod nifer o ysgolion yng Nghymru yn addysgu’r ddau bwnc yma trwy Saesneg a chyfnifer o ysgolion sy’n darparu cyfleoedd ar draws y cwricwlwm yn ymwneud a chysyniadau pynciol heriol (Lewis, 2011). Serch hynny, dengys ymchwil bod disgyblion a oedd yn rhan o brosiect trochi dwy flwyddyn o Gymraeg ail-iaith i addysg cyfrwng Cymraeg wedi llwyddo i dderbyn graddau A*-C yn uwch na ddisgyblion eraill dros y pum mlynedd diwethaf (Estyn, 2018; Llywodraeth Cymru, 2013). Yn ogystal, nodir bod y dulliau cryf, a ddefnyddiwyd yn rhyngwladol, yn cael effaith uniongyrchol ar gyrhaeddiad academaidd disgyblion ar draws y cwricwlwm er, disgwylir i ychydig o ddisgyblion i gyrraedd lefel 4 yn Gymraeg ail iaith ar ddiwedd CA2. 

Adlewyrchir hyn yr agwedd tuag at Gymraeg ail iaith a’r diffyg disgwyliadau a rhoddir i ddisgyblion i lwyddo (Estyn, 2006). Ategir bod diffyg cynllunio athrawon wedi gweld datblygiad rhy araf i’r disgyblion o gefndiroedd di-gymraeg (Estyn, 2013). Ymhelaethir ar hyn yn yr erthygl a phwysleisir yr angen am hyfforddiant i athrawon (Lewis, 2011) er mwyn sicrhau datblygiad ail iaith effeithiol. Cyflwynir y Cynllun Sabothol fel cwrs dwys i athrawon fel modd o ddatblygu eu gallu i siarad Cymraeg. Gwelir effaith ar hunan hyder yr athrawon ar ôl gorffen y cwrs a throsglwyddir yr effaith positif hwn i’r dosbarth wrth addysgu Cymraeg fel ail iaith (cbac, anhysbys). Ym mhellach oll, trafodir CLIL fel modd o gyfuno’r ddwy iaith a’i chynnwys o fewn y dosbarth fel modd o ddatblygu sgiliau gwybyddol dysgwyr a newid eu hagwedd tuag at ddysgu ail iaith (Lewis, 2011). Cysylltir hyn a chwalu’r ffiniau ‘hen-ffasiwn’ sy’n cwmpasu model traddodiadol o wahanu’r ieithoedd yn y dosbarth; nid yw’r dull syml yn adlewyrchu’r cymhlethdod a ddaw gydag addysg ddwyieithog (Baker, 2006).

Felly, i gloi, ceir nifer o ddadlau ynghylch addysg dwyieithrwydd yn rhyngwladol. Trafodir effeithiolrwydd gwahanol fathau o addysg dwyieithrwydd a phwysleisir yr angen am gontinwwm addysgu yn enwedig i Gymraeg ail iaith yng Nghymru. Pwysleisia Garciá (2009, dyfynnwyd yn Lewis, 2011) nid yw addysg dwyieithrwydd traddodiadol yn digoni yn yr unfed ganrif ar hugain. Heb unrhyw amheuaeth, mae addysg dwyieithrwydd, yn enwedig Cymraeg ail iaith yn datblygu sgiliau diwylliannol, ymarferol a gwybyddol dysgwyr er, dengys tystiolaeth bod darpariaeth a safonau Cymraeg ail iaith yn anwastad (Donaldson, 2015). Awgrymir bod angen i athrawon cynllunio amser penodol i drochi iaith y disgyblion fel bod eu sgiliau yn datblygu’n gadarn ac yn eu galluogi i’w ddefnyddio trwy gydol eu hoes ac i fyny yn yr ysgol; mae oedran yn elfen allweddol a dylid dechrau’r broses trochi yn y blynyddoedd cynnar fe bod sgiliau trawsieithu yn datblygu’n naturiol fel bod y disgybl yn tyfu (Romero a Parrino, 1994 dyfynnwyd yn Lewis, 2011). Er hyn, pwysleisir dylid dileu’r modelau traddodiadol a symud i gontinwwm iaith ble mae’r ddwy iaith yn cael eu haddysgu ochr wrth ochr (Lewis, 2011) er mwyn gyrraedd nod Llywodraeth Cymru o filiwn o siaradwyr erbyn 2050. Cydnabyddir bod ysgolion yn “ymrwymo i wella’r ddarpariaeth ar gyfer y Gymraeg a safonau’r iaith” (Donaldosn, 2015, tud. 59) ac mae hyn yn cynnwys agwedd disgyblion tuag at ail iaith, yn enwedig yng Nghymru (Lewis, 2011). Serch hynny, mae sefyllfa addysg dwyieithrwydd yn gymhleth iawn a phwysleisir y newidiadau sy’n ei chwmpasu yn aml a’r heriau sy’n gysylltiedig â hyn; dylai sefydliadau addysgol fod yn barod i wynebu hyn a chynllunio’n ofalus gyda’r newidiadau.

[bookmark: _Hlk536620313]













































Rhestr gyfeiriadau


Baker, C. (2006) Foundations of Bilingual Education and Bilingualism. Clevedon: Multilingual Matters.

Cbac (anhysbys) Cynllun Sabothol. Ar gael yn: https://www.wjec.co.uk/teachers/support-team-for-the-welsh-language-in-education/the-sabbatical-scheme.html?language_id=2 (Darllenwyd 3ydd Chwefror 2019).

Deans, D. (2015) The state of the Welsh language: Number of people speaking Welsh fluently falls by 7,000 over the last decade. Ar gael yn: https://www.walesonline.co.uk/news/wales-news/state-welsh-language-number-people-8538272 (Darllenwyd 29ain Ionawr 2019).

Diebold, R. (1964) ‘A Control Case for Glottochronology’, American Anthropologist, 66(5), tud.987-1006.                                                                   https://doi.org/10.1525/aa.1964.66.5.02a00010 

Donaldson, G. (2015) Dyfodol Llwyddiannus. Hawlfraint y Goron. Ar gael yn: http://gov.wales/docs/dcells/publications/150317-successful-futures-cym.pdf (Darllenwyd 2il Chwefror 2019).

García, O. (2009) Bilingual Education in the 21st Century: A Global Perspective. Chichester: Wiley-Blackwell.

Gwerddon (anhysbys) W. Gwyn Lewis. Ar gael yn: http://www.gwerddon.cymru/en/whatisgwerddon/contributors/name-3974-en.aspx (Darllenwyd 28ain Ionawr 2019).

Is-adran y Gymraeg (2017) Cymraeg 2050 Miliwn o siaradwyr. Caerdydd: Llywodraeth Cymru. Ar gael yn:  http://www.assembly.wales/laid%20documents/gen-ld11108/gen-ld11108-w.pdf (Darllenwyd 29ain Ionawr 2019).

Lewis, W. G. (2011) Addysg Ddwyieithog yn yr unfed ganrif ar hugain: adolygu’r cyd-destun rhyngwladol. Gwerddon. 

Llywodraeth Cynulliad Cymru (2010) Strategaeth Addysg Cyfrwng Cymraeg. Caerffili: Llywodraeth Cymru. 

Oestreicher, J. P. (1974) ‘The early teaching of a modern language’, education and culture, 24(1), tud.9-16.                                                                                                                                                                                 https://eric.ed.gov/?id=EJ100434 

Publication Section (2006) A report on Welsh immersion and intensive language teaching pilot projects in schools. Cardiff: Estyn. 

Rita (2016) Receptive bilingualism – understanding but not speaking a language. Ar gael yn: https://multilingualparenting.com/2016/03/23/receptive-bilingualism-understanding-but-not-speaking-a-language/ (Darllenwyd 30ain Ionawr 2019).
Sheldrick, T. (2015) Exclusive poll: 64% oppose compulsory Welsh to age 16. Ar gael yn: https://www.itv.com/news/wales/2015-07-10/exclusive-poll-64-oppose-compulsory-welsh-to-age-16/ (Darllenwyd 28ain Ionawr 2019).

Stats Wales (anhysbys) Annual Population Survey estimates of persons aged 3 and over who say they can speak Welsh by local authority and measure. Ar gael yn: https://statswales.gov.wales/Catalogue/Welsh-Language/annualpopulationsurveyestimatesofpersonsaged3andoverwhosaytheycanspeakwelsh-by-localauthority-measure (Darllenwyd 29ain Ionawr 2019).

Stierer, B., J, Maybin. (1994) Language, Literacy, and Learning in Educational Practice: A Reader. Clevedon: Multilingual Matters.

Valdez, G., Figueroa, R. (1994) Bilingualism and Testing: A Special Case of Bias. Westport: Ablex Publishing.

Wightwick, A. (2019) The subject of second-language Welsh is being abolished in schools in Wales. Ar gael yn: https://www.walesonline.co.uk/news/education/subject-second-language-welsh-being-15693728?fbclid=IwAR1Cel889u7lt7zt9T4vb9hzavXjOTHBFqal7h4HUkZraANimFJ5JeBh1Ak (Darllenwyd 1af Chwefror 2019).

Yr Adran Addysg a Sgiliau (2013) Un iaith i bawb: Adolygiad o Gymraeg ail iaith yng Nghyfnodau allweddol 3 a 4. Caerffili: Llywodraeth Cymru.

Yr Adran Gyhoeddiadau (2002), Datblygu llythrennedd deuol: Papur Trafod Estyn. Caerdydd: Estyn.

Yr Adran Gyhoeddiadau (2005) Adroddiad ar Ysgol Gyfun Gymraeg Glantaf. Caerdydd: Estyn.


Yr Adran Gyhoeddiadau (2013) Cymraeg yn y Cyfnod Sylfaen: Datblygu Cymraeg fel iaith gyntaf mewn ysgolion cynradd a’r sector nas cynhelir. Caerdydd: Estyn.

Yr Adran Gyhoeddiadau (2018) Cymraeg yng nghyfnod allweddol 2 a chyfnod allweddol 3 mewn ysgolion cyfrwng Cymraeg neu ddwyieithog. Caerdydd: Estyn.

image1.png
Prifysgol Cymru
¥ Drindod Dew Sant

J University of Wales
Trinity Saint David




